Ljubljana, 22.8.2023

ŠKL-958/2023

Spoštovani!

ZADEVA: Spremni dopis državni vlogi

Na Škofijsko karitas Ljubljana ste oddali vlogo za prvo pomoč iz lastnih sredstev Karitas, ki je tudi že izplačana.

Priloženo pa vam pošiljamo vlogo za humanitarno pomoč iz državnih sredstev, ki jih je odobrila vlada. Vlogo čimprej izpolnite. Posebej vas opozarjamo na točko 4 v vlogi, da ji je potrebno priložiti fotografije, iz katerih je jasno razvidna nastala škoda.

Prosimo vas, da zaradi lažjega obveščanja vlogo za državno pomoč izpolnite na isto osebo kot ste izpolnili vlogo za prvo pomoč Karitas.

Vlogo je potrebno oddati OSEBNO ali PO NAVADNI POŠTI **najkasneje do ponedeljka, 28.8.2023** (oddaja po elektronski pošti ni mogoča!)

Tako kot ste oddali vlogo za prvo pomoč, tudi to vlogo lahko oddate na domači Župnijski karitas, lahko pa tudi pri lokalnem Rdečem križu ali na občini.

Vaša Župnijska karitas bo v ta namen organizirala ustrezna dežurstva.

Vse vloge bo obravnavala regijska komisija, sklicatelj je Civilna zaščita, sodelovali pa bodo predstavniki občin, Karitas in Rdečega križa.

O višini dodeljenih sredstev boste ustrezno obveščeni, sredstva pa bodo nakazana na vaš osebni bančni račun. Ker gre za sredstva za prvo humanitarno pomoč, se ne štejejo v dohodek, zato od njih ne boste plačali dohodnine ali izgubili pravic iz javnih sredstev (npr. DSP, otroški ali varstveni dodatek, pravica do izredne denarne pomoči).

Če imate nujna vprašanja v zvezi z izpolnjevanjem vlog, se lahko za informacije obrnete na Karitas: tel. 051 555 557 ali poplave@karitas.si.

Želimo vam, da bi lahko čimprej uredili materialne pogoje za življenje in si tudi osebno opomogli od te težke preizkušnje.

Vse dobro,

Škofijska karitas Ljubljana

Jože Kern

generalni tajnik

Več informacij:

<https://www.karitas.si/vlogi-za-pomoc-iz-javnih-sredstev-neurja-a-in-poplave-b-rok-oddaje-28-8-2023/>